Horst Bosetzky

Horst Otto Oskar Bosetzky (tuntuim pseudonüüm -ky; 1. veebruar 1938 Berliin – 16. september 2018 Berliin) oli saksa sotsioloog ja kriminaalromaanide autor. Avaldanud teoseid ka pseudonüümide John Drake ja John Taylor all. Bosetzky romaanides puudub läbiv detektiivi tegelaskuju, kuid õige mitmes teoses tegutseb ülemkomissar Mannhardt. Peale selle lõi kirjanik fiktiivse Põhja-Saksamaa linna Bramme koos korduvate tegelastega. Enamasti on tema lugude tegevuspaik küll Berliin. 1981. aastal avaldas ta koos Jan Eikiga "Berliini leksikoni" ("Das Berlin-Lexikon"). Pärast põhikooli lõpetamist Lääne-Berliinis 1957 aastal töötas Horst Bosetzky mõnda aega ametnikuna Siemensi ettevõttes. Hiljem täiendas ta end Berliini Vabas Ülikoolis (Freie Universität Berlinis) sotsioloogia, ärijuhtimise, majanduse ja psühholoogia alal. Doktorikraadi sai 1969. aastal. 1973–2000 sotsioloogiaprofessor Berliini Halduse ja Kohtumenetluse Rakenduskõrgkoolis (Fachhochschule für Verwaltung und Rechtspflege in Berlin). 2000. aastast oli ta Berliini ülikooli sotsioloogia emeriitprofessor. Esimesed kirjanduslikud katsetused avaldati Berliini päevalehes Telegraf. Jätkates kirjutamist, hakkas Horst Bosetzky teenima juba honorari, millega sai rahastada oma ülikooliõpinguid. Nii avaldati pseudonüümi John Drake all 12 ja John Taylor all kolm tema romaani. 1970. aastate algul pakkus kirjanik kirjastusele välja esimese kriminaalromaani "Zu einem Mord gehören zwei" pseudonüümiga -ky. Ilmunud teos võeti avalikkuse poolt hästi vastu. Bosetzky loominguline tee jätkus eri kirjandusžanrites, nii kirjutas ta raadiokuuldemänge, näidendeid ja telesaadete stsenaariume. Oma isikut varjava pseudonüümiloori langetas ta alles 1981. aastal, kui romaan "Kein Reihenhaus für Robin Hood" (1979) sai parima saksakeelse kriminaalromaani auhinna. Tema kriitikute poolt tunnustatud "sotsioloogilistes kriminaalromaanides" (Erfinder des deutschen Sozio-Krimis) etendavad suurt osa tegelaste sotsiaalne taust ja üldine ühiskondlik olukord. 1980 Preis für den besten deutschsprachigen Kriminalroman 1982 Ehrenglauser (Friedrich Glauseri elutööauhind) 1988 Prix Mystère de la critique 1991 Berliner Bär (B.Z.-Kulturpreis) 1992 Ehren - Glauser des SYNDIKATS für das Gesamtwerk und die Verdienste um den deutschsprachigen Kriminalroman 1995 Berliner Krimi - Fuchs "Aus der Traum" (1983) "Wie ein Tier" (1995) "Brennholz für Kartoffelschalen" (1995) "Der letzte Askanier" (1997) "Capri und Kartoffelchips" (1998) "Tamsel" (1999) "Quetschkartoffeln und Karriere" (2000) "Einer von uns beiden" (1972) "Surnud mehe mängud" (pseudonüümiga -ky) – "Ein Toter führt Regie", 1974; eesti keeles: Kuldsulg 1994 sarjas "Meisterdetektiivid", tõlkinud Katrin Kaugver "Ära tülita korralikke inimesi! " (pseudonüümiga -ky) – "Stör die feinen Leute nicht", 1973; eesti keeles: Kuldsulg 1995, tõlkinud Katrin Kaugver "Kein Reihenhaus für Robin Hood" (1979) "Feuer für den großen Drachen" (1982) "Die Klette" (1983, koos P. Heinrichiga) "Friedrich der Große rettet Oberkommissar Mannhardt" (1985) "Ich wollte es wäre Nacht" (1991) "Von oben herab" (1992) "Der Satansbraten" (1994) "Alle meine Mörder" (2001) "Der Spree-Killer" (2002) "Brennholz für Kartoffelschalen" (1995) "Quetschkartoffeln und Karriere" (2000) H.P. Karr. Horst Bosetzky. Lexikon der deutschen Krimi-Autoren Horst Bosetzky (-ky). Krimi-Couch.de Biographie. Horst Bosetzky (-ky) koduleht Koduleht (saksa keeles)